2018. gads

2018. gads () bija parastais gads, kas pēc Gregora kalendāra sākās pirmdienā.

 Notikumi 

 Janvāris 
 :
 sākās Bulgārijas prezidentūra Eiropas Savienībā, pārņemot to no Igaunijas.
 par Eiropas kultūras galvaspilsētām kļuva Leuvardena (Nīderlande) un Valleta (Malta).
 Alēns Bersē sāka pildīt Šveices prezidenta pienākumus.
 Norvēģijā apvienotas Nūrtrendelāgas un Sērtrendelāgas filkes, izveidojot jaunu Trendelāgas filki.
  — Havaju salās ārkārtas situāciju aģentūra kļūdaini izsūtīja iedzīvotājiem uz viņu mobilajiem tālruņiem informāciju par ballistiskās raķetes uzbrukumu, radot iedzīvotājos paniku.
 :
 Džakartas fondu biržā, Indonēzijā, sabruka mezonīna stāvs, negadījumā dažādas pakāpes miesas bojājumus ieguva 77 cilvēki.
 demisionēja Rumānijas premjerministrs Mihajs Tudose.
  — NASA un NOAA paziņoja, ka 2017. gads bija pats karstākais jebkad fiksētais gads (bez El Ninjo), un vasara ir viena no trim karstākajām fiksētajām vasarām.
  — Turcija iebruka Ziemeļsīrijā: Turcijas prezidents Redžeps Tajips Erdogans paziņoja, ka Kurdu—turku konflikta un Sīrijas pilsoņu kara ietvaros, uzsāk militāro uzbrukumu, lai ieņemtu Afrinu un pēc tam Manbidžu un padzītu no tām kurdu spēkus.
  — Džordžs Veā sāka pildīt Libērijas prezidenta pienākumus.
 :
 par Čehijas prezidentu atkārtoti ievēlēts Milošs Zemans.
 Afganistānas galvaspilsētā Kabulā Taliban sarīkotajā sprādzienā tika nogalināti 103 cilvēki un vairāk kā 150 ievainoti.
  — par Somijas prezidentu atkārtoti ievēlēts Sauli Nīniste.
  — pilnīgs Mēness aptumsums. Mēness parādās kā supermēness ar perigeju 30. janvārī. Tāpat šis ir pirmais 2018. gada Zilā Mēness aptumsums.

 Februāris 
 :
 Dova—Džonsa indekss samazinājās par 4,6 %, kas bija lielākais kritums kopš 2007.—2010. gada globālās finanšu krīzes.
 par Kipras prezidentu atkārtoti ievēlēts Niks Anastasiads.
  — ASV pirmo reizi palaista SpaceX smagā nesējraķete Falcon Heavy, kas orbītā ap Sauli ievadīja Īlona Maska automašīnu Tesla Roadster.
 no  līdz  — Phjončhanā, Dienvidkorejā norisinās ziemas olimpiskās spēles.
  — Keja Goldsvortija kļuva par pirmo sievieti arhibīskapu anglikāņu sadraudzības baznīcā.
  — Krievijā neilgi pēc pacelšanās no Domodedovas lidostas Maskavas apgabalā nogāzās Saratov Airlines iekšzemes reisa pasažieru lidmašīna An-148, bojā gāja 71 pasažieris un apkalpes loceklis.
 :
 Jakobs Zuma pēc deviņiem valdīšanas gadiem atkāpās no Dienvidāfrikas prezidenta amata.
 ASV Floridas štata Parklendas vidusskolā šavējs nogalināja 17 un ievainoja 14 cilvēkus.
  — par Nepālas premjerministru kļuva Khadga Prasāds Šarma Olī, nomainot Seru Bahāduru Deubu;
  — Irānas lidsabiedrības Aseman Airlines lidmašīnai ietriecoties Zāgrosa kalnu grēdā, bojā gāja 66 cilvēki.

 Marts 
  — Solsberijā, Anglijā bijušo Krievijas dubultaģentu Sergeju Skripaļu un viņa meitu Juļu saindēja ar neiroparalītisko vielu "Novičok". Apvienotās Karalistes pretterorisma dienests izmeklē uzbrukuma gadījumu un iespējamo Krievijas specdienestu iesaisti tajā.
 no  līdz  — Phjončhanā, Dienvidkorejā norisinājās ziemas paraolimpiskās spēles.
  — ASV prezidents Donalds Tramps pieņēma Korejas Strādnieku partijas priekšsēdētāja Kima Čonina piedāvājumu tikties maijā, lai apspriestu Ziemeļkorejas kodolarsenāla samazināšanu.
  — Ķīnas valdība pieņēma izmaiņas konstitūcijā, kas noņem ierobežojumus valsts vadītāju valdīšanas termiņiem, tādējādi paverot iespēju pašreizējam prezidentam Sji Dzjiņpinam palikt amatā uz mūžu.
  — Nepālā avarēja US-Bangla Airlines lidmašīna, kurā bojā gāja 51 cilvēks.
  — par Krievijas prezidentu tika pārvēlēts Vladimirs Putins.
  — Kenijā nomira pēdējais ziemeļu balto degunradžu tēviņš.
  — Francijā aizturēja un nopratināja Nikolā Sarkozī aizdomās par nelikumīga finansējuma saņemšanu savai prezidenta kampaņai 2007. gadā no bijušā Lībijas līdera Muammara Kadāfi.
  — Francijā Karkasonas un Trebes pilsētās islāmistu terorists lielveikalā sagrāba ķīlniekus, nogalināti pieci cilvēki, tajā skaitā arī terorists.
  — vairākās ASV pilsētās ļaudis piedalījās skolēnu aizsāktajā demonstrācijā "Gājiens mūsu dzīvības atbalstam" (March for Our Lives) pret ieroču vardarbību un masveida apšaudēm, pieprasot stingrākus ieroču kontroles noteikumus.
 :
 Lidsabiedrība Qantas ar lidmašīnu Boeing 787 Dreamliner palaida pirmo tiešo lidojumu no Pērtas lidostas uz Hītrovas lidostu, tādējādi šis ir pirmais komerciālais tiešais lidojums no Austrālijas uz Apvienoto Karalisti.
 Krievijas pilsētā Kemerovā, tirdzniecības un izklaides centra ugunsgrēkā bojā gāja 64 cilvēki.
  — kā atbildes rīcība par Sergeja un Juļas Skripaļu indēšanu no vairāk kā 20 valstīm tika izraidīti virs 100 Krievijas diplomātu.
 :
 Ziemeļkorejas valsts vadītājs Kims Čonins devās vizītē pie Ķīnas Tautas republikas līdera Sji Dzjiņpina, tā ir pirmā reize, kad Kims Čonins devās ārvalstu vizītē, kopš stāšanās amatā 2011. gadā.
 Valensijā, Venecuēlā policijas iecirkņa ugunsgrēkā bojā gāja 78 cilvēki.

 Aprīlis 
 No  līdz  Goldkostā, Austrālijā norisinās 2018. gada Sadraudzības spēles.
  — pēc Brazīlijas Augstākās tiesas balsojuma tika arestēts bijušais Brazīlijas prezidents Luizs Inasiu Lula da Silva.
  — Kanādā kravas automašīnas un autobusa, kas veda Humboldtas "Broncos" junioru hokeja komandu, sadursmē bojā gāja 16, bet savainojumus ieguva 13 cilvēki.
  — apmēram 70 cilvēki gājuši bojā un vairāki simti guvuši ievainojumus pēc zarīna ķīmiskā uzbrukuma Sīrijā Dumas pilsētā.
  — 257 cilvēki gāja bojā Alžīrijas Gaisa spēku lidmašīnas Ilyushin Il-76 katastrofā netālu no Alžīras.
  — ASV, Apvienotā Karaliste un Francija veica uzlidojumus Sīrijas militārajām bāzēm, kā atbildes rīcību Bašāra Asada režīma veiktajam ķīmiskajam uzbrukumam Dumas pilsētā.
 :
 Saūda Arābijā pirmo reizi kopš 1983. gada atkal atvēra kinoteātrus, pirmā bija filmas "Melnā Pantera" pirmizrāde.
 NASA palaida TESS satelītu.
  — Migels Diazs-Kanels kļuva par Kubas prezidentu.

 Maijs 
 no  līdz  — Kopenhāgenā un Herningā norisinās Pasaules čempionāts hokejā.
 no  līdz  — Lisabonā norisinājās Eirovīzijas dziesmu konkurss, kur uzvaru ieguva Izraēlas pārstāve Netta ar dziesmu Toy.
 :
 ASV atvēra vēstniecību Jeruzalemē, pārceļot to no Telavivas, tādējādi izraisot plašus palestīniešu nemierus uz Gazas joslas un Izraēlas robežas, kuru laikā bojā gāja 59 palestīnieši un gandrīz 3000 guva ievainojumus.
 par jauno Katalonijas līderi ievēlēts separātistu pārstāvis Kims Torra.
  — apprecējās princis Harijs un Megana Mārkla.
  — par Venecuēlas prezidentu atkārtoti ievēlēts Nikolass Maduro.
  — Eiropas Savienībā stājas spēkā Vispārīgā datu aizsardzības regula.

 Jūnijs 
  — vismaz 109 cilvēki gāja bojā un simtiem ievainoti vulkāna Fuego izvirdumā Gvatemalā.
  — Singapūrā notika ASV prezidenta Donalda Trampa un Korejas Strādnieku partijas priekšsēdētāja Kima Čonina tikšanās.
 no  līdz  — Krievijā norisinājās FIFA Pasaules kauss,  kur uzvaru izcīnīja Francija.
 18. jūnijs — nogalināts amerikāņu reperis un dziedātājs XXXTentacion.
  — Saūda Arābijā atļāva sievietēm vadīt autotransportlīdzekļus.

 Jūlijs 
  — sākās Austrijas prezidentūra Eiropas Savienībā, pārņemot to no Bulgārijas.
  — Lietuva kļuva par 36. ESAO dalībvalsti.

 Augusts 
 14. augusts — Dženovā sabruka daļa no Morandi tilta, bojā ejot 42 cilvēkiem.
 18. augusts — par Baltkrievijas premjerministru kļuva Sergejs Rumass, nomainot Andreju Kobjakovu.

 Oktobris 
 no  līdz  — Buenosairesā norisinājās vasaras jaunatnes olimpiskās spēles.
  — Honkongā atklāja garāko jūras tiltu (55 km)

 Novembris 
  — Azovas jūrā, Kerčas šaurumā Krievijas bruņotie spēki sagrāba 3 Ukrainas jūras spēka kuģus un sagūstija 24 ukraiņu jūrniekus.
  — Ukrainas prezidents Petro Porošenko noteica 30 dienu karastāvokli 10 pierobežas apgabalos.

 Dzimuši 
  — Blekinges hercogiene Adrienna
  — Velsas princis Luijs

 Miruši 

 Nobela prēmijas 
 Ekonomikā — Viljamas Nordhauss un Pols Romers
 Fizikā — Arturs Aškins (ASV), Žerārs Muru (Francija) un Donna Striklenda (Kanāda) par viņu ieguldījumu lāzerfizikā
 Fizioloģijā vai medicīnā — Džeimss P. Elisons un Tasuku Hondzjo
 Ķīmijā —
 Literatūrā — netika pasniegta
 Miera veicināšanā — Deniss Mukvege un Nadija Murada par “viņu ieguldījumu cīņā pret seksuālas vardarbības izmantošanu kā kara ieroci”

 Atsauces